Отензен

**Отензен** (старо име: **Ottenhusen**) се наоѓа во Хамбург, Германија во округот Алтона на десниот брег на реката Елба, е поранешен град. Тој сега е еден од 105-те квартови на Хамбург. Отензен е урбана населба.

## Историја

thumb|left|Деца пред компанијата за стакло Glasfabrik C. E. Gätcke во Отензен, до Алтона/Елба, Германија

Првите докази за Отензен потекнуваат од 1310. Во 1390, станал седиште на претставникот на округот Пинеберг. Населбата, скоро целосно била населена од фармери и занаетчии. Во текот на 1640-тите, била припоена кон соседната Алтона. Бил припоен кон Прусија во 1867 и населението се зголемило значително: од 2.441 во 1840 на 37.738 во 1900.

Подоцна била припоен кон градот Алтона, кој пак поради Законот за голем Хамбург бил припоен кон Хамбург во 1937.

## Географија

Според статистичкото биро на Хамбург и Шлезвиг-Холштајн, квартот имал вкупна површина од 2,9 км2. На југ се граничи со квартот Валтерсхоф преку реката Елба. Железничките пруги ја создаваат северата граница со Баренфелд и источната граница е со квартот Алтона-Алтштат. На запад е квартот Отмаршен.

## Демографија

Во 2006, во квартот Отензен живееле 32.757 луѓе. Густината на население била 11.445 жители на км2. 14,3% биле деца под 18 години, а 12,7% имале 65 или повеќе години. 16,2% биле странци. 1.863 луѓе биле регистрирани како невработени. Во 1999, постоеле 18.959 домаќинства, од кои 16,6% имале деца под 18 години, кои живееле со нив и 55,9% од сите домаќинства биле составени од поединци. Просечната големина на домаќинството била 1,72.

Во 2006 се случиле 3.558 кривични дела (109 дела на 1.000 луѓе).

## Образование

Постојат 4 основни и 2 средни училишта во Отензен.

## Култура

### Музеи, галерии

*Altonaer Museum Norddeutsches Landesmuseum* (Северногерманскиот покраински музеј Алтона) е музеј посветен, меѓудругото на историјата и културата на крајбрежната област на Северна Германија. Основан во 1863 на денешната улица *Museumsstrasse*, близу железничката станица Хамбург-Алтона. Музејот има 4 дела, самиот *Altonaer Museum*, *[[Куќа Јениш|Jenisch Haus]]* за уметноста и културата во квартот Отмаршен, *Rieck Haus* во квартот Курслак и *Heine Haus* на улицата Elbchaussee 23.

### Уметност

*Altonaer Theater* се наоѓа во улицата Museumsstrasse 17. Бил основан во 1876 како *Altonaer Stadttheater* на улицата Königstrasse. Во 1943 бил унише, а новата локација порано била училиште. Во 1954 *Altonaer Theater* бил повторно отворен, со Ханс Фице како негов менаџер. Во 1994, театарот бил затворен поради финансиски проблеми. Во 1995, повторно бил отворен и функционира сè до денес.

Помалата сцена *Thalia an der Gaußstraße* на хамбуршкиот Талија театар се наоѓа во квартот Отензен.

### Рекреација

Во Отензен постојат две помали зелени пворшини, *Donnerspark* и *Rathenaupark*.

### Спорт

Фудбалскиот клуб *[[ФК Тојтонија Отензен]]* е еден од неколкуте спортски здруженија, кои ги користат разните спортски објекти во Отензен.

## Инфраструктура

### Здравствен систем

*Altonaer Kinderkrankenhaus* е детска болница до 195 кревети, која се наоѓа Bleickenallee 36. *Asklepios Klinik Wandsbek* има дневна клиника за психијатриски проблеми во Bülowstr. 8.

Во Отензен имало 32 градинки и исто така 130 доктори за приватни ординации и 11 аптеки.

### Сообраќај

Отензен е опслужен од железничкиот систем на градските возови.

Според секторот за моторни возила (Kraftfahrt-Bundesamt), во квартот биле регистрирани 9.894 приватни возила (305 возила на 1000 луѓе). Се случиле вкупно 133 сообраќајни несреќи, вклучувајќи 105 несреќи со жртви.

## Наводи

## Надворешни врски

* Службена страница на квартот
* Statistisches Amt für Hamburg und Schleswig-Holstein, службена страница  
* Болници во Хамбург 2006, Покраинска агенција за социјални работи, семејни работи, здравство и животна средина на Хамбург Службена страница 

Категорија:Четрти во Хамбург